**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ծրագրային ապահովման, հեռահաղորդակցական տեխնոլոգիաների ու տեխնիկական աջակցության գծով մասնագետ**

**Հղում No.** (համաձայն Գնումների Պլանի): **SPAP II-C-3.5.15**

ՀՀ ֆինանսների նախարարության «Արտասահմանյան ֆինանսական ծրագրերի կառավարման կենտրոն» պետական հիմնարկը հայտնում է, որ Համաշխարհային բանկի «Սոցիալական պաշտպանվածության վարչարարության երկորդ ծրագիր» վարկային ծրագրի (այսուհետ՝ Ծրագիր) շրջանակում **«Ծրագրային ապահովման, հեռահաղորդակցական տեխնոլոգիաների ու տեխնիկական աջակցության գծով մասնագետ»** հանձնարարականի իրականացման համար խորհրդատու ընտրելու նպատակով հայտարարվում է անհատ խորհրդատուի ընտրության մրցույթ:

**Հանձնարարականի նպատակն է`** Ծրագրի շարունակության իրականացման գործում ներգրավված կազմակերպություններին, այդ թվում՝ կառավարման թիմին ցուցաբերել համակողմանի մասնագիտական աջակցություն՝ կապված հաղորդակցական ցանցային տեխնոլոգիաների (այսուհետ՝ ՀՑՏ) նախագծման ու տեղակայման (մոնտաժման), Ծրագրի շրջանակներում ներդրվող և արդիականացվող տեղեկատվական համակարգերի ծրագրային ապահովման (ՏՀԾԱ), ինչպես նաև անհրաժեշտ համակարգչային, հարակից և կենցաղային տեխնիկական միջոցների (այսուհետ՝ ՀՏՄ) ապահովման հարցերի հետ:

Ծառայությունները նախատեսվում է իրականացնել **վեց** ամսվա ընթացքում` երկարացման հնարավորությամբ:

**Աշխատանքների շրջանակը**

**Ծրագրային ապահովման, հեռահաղորդակցական տեխնոլոգիաների ու տեխնիկական աջակցության գծով մասնագետը պետք է.**

* ՀՑՏ-ին և ՀՏՄ-ին առնչվող հարցերում աջակցի շահառուների, ԾԻԳ-ի, ԾՀԳ-ի և խորհրդատուների /մատակարարների փոխգործակցությանը,
* համաձայնեցված աշխատի շահառուների, ծրագրի ղեկավարների և այլ մասնագետների հետ` ապահովելով ՀՑՏ-ին, ՏՀԾԱ-ին և ՀՏՄ-ին առնչվող առաջադրանքների և ծրագրի ընդհանուր նպատակների համապատասխանեցումը՝ նպաստելով Ծրագրի շարունակության նպատակների իրականացմանը,
* աջակցի շահառուներին՝ ՀՑՏ-ին, ՏՀԾԱ-ին և ՀՏՄ-ին առնչվող աշխատանքների, ծառայությունների և ապրանքների տեխնիկական հանձնարարարականներ գրելու, հատկապես անհրաժեշտ համակարգչային, կազմակերպական և կենցաղային սարքավորումների և հաղորդակցության ցանցերի և միջոցների տեխնիկական բնութագրերի ու մասնագրերի մշակման գործում,
* մասնակցի ՀՑՏ-ին, ՏՀԾԱ-ին և ՀՏՄ-ին առնչվող մրցույթների կազմակերպմանն ու գնառաջարկների գնահատմանը,
* իրականացնի ՀՑՏ, ՏՀԾԱ-ին և ՀՏՄ ենթածրագրերի նախահաշվային և շուկայական գների ուսումնասիրության աշխատանքներ` ներկայացնելով համապատասխան հաշվետվություններ և եզրակացություններ,
* ՀՑՏ-ին, ՏՀԾԱ-ին և ՀՏՄ-ին առնչվող վարչարարական և տեխնիկական խնդիրների ծագման դեպքում միջոցներ ձեռնարկի դրանց արդյունավետ լուծման համար,
* վերահսկի ՀՑՏ-ին, ՏՀԾԱ-ին և ՀՏՄ-ին վերաբերող ենթածրագրերի կատարումը և ըստ պահանջի հաշվետվություններ և եզրակացություններ ներկայացնի Պատվիրատուին, Ծրագրի համակարգողին և ԾԻԳ-ին` դրանց իրականացման ընթացքի և արդյունքների վերաբերյալ,
* հավաքի ՀՑՏ-ին, ՏՀԾԱ-ին և ՀՏՄ-ին առնչվող յուրաքանչյուր ենթածրագրի կատարողականի, հաշվետվության կամ մատակարարման վերաբերյալ մոնիտորինգային ցուցանիշների մասին տվյալներ և ներկայացնի դրանց որակի և պայմանագրով նախատեսված պայմանների համապատասխանության վերաբերյալ մասնագիտական եզրակացություն,
* պատրաստի Համաշխարհային բանկի կողմից Ծրագրի վերահսկման և արտաքին աուդիտորների կողմից աուդիտի համար պահանջվող ՀՑՏ-ին, ՏՀԾԱ-ին և ՀՏՄ-ին առնչվող վերլուծություններ, տեղեկանքներ և այլն:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* Բարձրագույն (դիպլոմավորված մասնագետ կամ մագիստրոս) կրթություն տեղեկատվական և հաղորդակցության տեխնոլոգիաների, ծրագրավորման, ճարտարագիտության կամ նմանատիպ այլ բնագավառում
* տեխնիկական ապահովման և հաղորդակցության տեխնոլոգիաների ոլորտում առնվազն հինգ տարվա աշխատանքային փորձ,
* կազմակերպչական և մարդկանց հետ հաղորդակցվելու անհրաժեշտ հմտություններ,
* անգլերենի աշխատանքային իմացություն:

Վերը շարադրված պահանջներին համապատասխանող անհատ խորհրդատուները կարող են մինչև սույն թվականի **փետրվարի 13-ը** ժամը 18.00-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով:

ՀՀ Ֆինանսների նախարարության

«Արտասահմանյան ֆինանսական ծրագրերի կառավարման կենտրոն» պետական հիմնարկի գործադիր տնօրեն` Է. Ավետյանին

Երեւան 0010, ք. Երևան, կառավարական տուն 1

Հեռախոս. (037410) 528742, (037411) 910581

Էլ. փոստ. info@ffpmc.am